proxectonos/corpus_dominio_legal_administrativo_tmp huggingface dataset:
RESOLUCIÓN do 15 de xaneiro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 02/0572/95, interposto por Rodolfo Rábade Díaz e outros.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 30/01/1996

Para os efectos de lle dar cumprimento ó solicitado polo presidente da Sala do contencioso-administrativo do Tribunal Superior de Xustiza de Galicia, en relación co recurso Contencioso-Administrativo nº 02/0572/95, interposto por Rodolfo Rábade Díaz e outros, contra acordo da CPU da Coruña, do 7-7-1995, Expte. T.P. 017/95, sobre aprobación definitiva do programa de actuación urbanística do SUNP-«E» As Galeras, en Bastiagueiro-Liáns.
Esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 15 xaneiro de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
0379
DECRETO 22/1996, do 12 de xaneiro, polo que se lle recoñece a galeguidade ó Centro Unión Orensana (La Habana-Cuba).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/01/1996

En virtude do establecido no artigo 3, parágrafo 2º, do Decreto 3/1987, do 8 de xaneiro, publicado no DOG nº 12, do 20 de xaneiro, que desenvolve regulamentariamente a Lei 4/1983, do 15 de xuño, de recoñecemento da galeguidade, por proposta do conselleiro da Presidencia e Administración Pública, logo de informe favorable da Secretaría Xeral para as Relacións coas Comunidades Galegas, e logo de deliberación do Consello da Xunta de Galicia na súa reunión do día doce de xaneiro de mil novecentos noventa e seis,
DISPOÑO:
Artigo único.-Recoñéceselle a galeguidade ó Centro Unión Orensana (La Habana-Cuba).
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, doce de xaneiro de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
294
DECRETO 25/1996, do 12 de xaneiro, polo que se lle recoñece a galeguidade ó Centro Galego Hijos de Arantey y Centro Villamarín Perojano (Buenos Aires-Arxentina).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/01/1996

En virtude do establecido no artigo 3, parágrafo 2º, do Decreto 3/1987, do 8 de xaneiro, publicado no DOG nº 12, do 20 de xaneiro, que desenvolve regulamentariamente a Lei 4/1983, do 15 de xuño, de recoñecemento da galeguidade, por proposta do conselleiro da Presidencia e Administración Pública, logo de informe favorable da Secretaría Xeral para as Relacións coas Comunidades Galegas, e logo de deliberación do Consello da Xunta de Galicia na súa reunión do día doce de xaneiro de mil novecentos noventa e seis,
DISPOÑO:
Artigo único.-Recoñéceselle a galeguidade ó Centro Galego Hijos de Arantey y Centro Villamarín Perojano (Buenos Aires-Arxentina).
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, doce de xaneiro de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
557
DECRETO 23/1996, do 12 de xaneiro, polo que se lle recoñece a galeguidade á Asociación Cultural Casa de Galicia de Andorra (Andorra La Vella-Principado de Andorra).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/01/1996

En virtude do establecido no artigo 3, parágrafo 2º, do Decreto 3/1987, do 8 de xaneiro, publicado no DOG nº 12, do 20 de xaneiro, que desenvolve regulamentariamente a Lei 4/1983, do 15 de xuño, de recoñecemento da galeguidade, por proposta do conselleiro da Presidencia e Administración Pública, logo de informe favorable da Secretaría Xeral para as Relacións coas Comunidades Galegas, e logo de deliberación do Consello da Xunta de Galicia na súa reunión do día doce de xaneiro de mil novecentos noventa e seis,
DISPOÑO:
Artigo único.-Recoñéceselle a galeguidade á Asociación Cultural Casa de Galicia de Andorra (Andorra La Vella-Principado de Andorra).
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, doce de xaneiro de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
295
ORDE do 12 de xaneiro de 1996 pola que se fixa o prezo de venda ó público da publicación Análise Económico-Financeira das Corporacións Locais Galegas 1992-1993.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/01/1996

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.-
1.-Queda aprobado o prezo de venda ó público da publicación editada por esta consellería que se relaciona no anexo.
2.-Este prezo entenderase con IVE incluído.
Santiago de Compostela, 12 de xaneiro de 1996.
José Antonio Orza Fernández
Conselleiro de Economía e Facenda
ANEXO I
Análise económico-finaceira das Corporacións Locais galegas 1992-1993: 2.500
96-362
DECRETO 21/1996, do 12 de xaneiro, polo que se lles oferta a posibilidade de integración como persoal laboral ós funcionarios pertencentes ós corpos de conductores e conductores mecánicos.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/01/1996

Mediante o Decreto 304/1992, do 30 de xullo, publicado no DOG nº 219, do 10 de novembro de 1992, regulouse a opción de integración como persoal laboral dos funcionarios pertencentes ós corpos de conductores e conductores mecánicos, grupo E, ó servicio da Administración da Xunta de Galicia.
Considerando que parte deste colectivo continúa na súa condición de funcionario pero ocupando prazas reservadas a persoal laboral e considerándose pertinente abrir por última vez e sen prórroga posible a posibilidade de que o referido colectivo poida exercita-la opción de integración regulada no Decreto 304/1992, do 30 de xullo, no uso das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta
do Conselleiro da Presidencia e Administración Pública e logo de deliberación do Consello da Xunta de Galicia na súa reunión celebrada o día doce de xaneiro de mil novecentos noventa e seis,
DISPOÑO:
Artigo 1º.-Os funcionarios do corpo de conductores e conductores mecánicos, grupo E, ó servicio da Administración da Xunta de Galicia que, á entrada en vigor deste decreto, se atopen desempeñando postos de traballo que aparecen reservados ó persoal laboral nas correspondentes relacións de postos de traballo, poderán optar por integrarse como persoal laboral fixo da Xunta de Galicia nas categorías e grupos que correspondan e nos termos e condicións que se establecen.
Artigo 2º.-O prazo para exercita-la opción será de 30 días naturais, contados desde a publicación do presente decreto no Diario Oficial de Galicia.
O procedemento e condicións da opción de integración realizarase de conformidade co establecido nos artigos 2, 3, 4, 5, 6 e anexo do Decreto 304/1992, do 30 de xullo (DOG nº 219, do 10 de novembro).
Disposición derradeira
Este decreto entrará en vigor o mesmo día da súa publicación no DOG.
Santiago de Compostela, doce de xaneiro de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
293
DECRETO 24/1996, do 12 de xaneiro, polo que se lle recoñece a galeguidade ó Centro Galego de Castellón «O Aturuxo» (Castellón-España).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/01/1996

En virtude do establecido no artigo 3, parágrafo 2º, do Decreto 3/1987, do 8 de xaneiro, publicado no DOG nº 12, do 20 de xaneiro, que desenvolve regulamentariamente a Lei 4/1983, do 15 de xuño, de recoñecemento da galeguidade, por proposta do conselleiro da Presidencia e Administración Públi
ca, logo de informe favorable da Secretaría Xeral para as Relacións coas Comunidades Galegas, e logo de deliberación do Consello da Xunta de Galicia na súa reunión do día doce de xaneiro de mil novecentos noventa e seis,
DISPOÑO:
Artigo único.-Recoñéceselle a galeguidade ó Centro Galego de Castellón «O Aturuxo» (Castellón-España).
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, doce de xaneiro de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
296
DECRETO 205/1996, do 30 de maio, polo que se nomea delegado provincial da Consellería de Xustiza, Interior e Relacións Laborais na Coruña a María Reyes Carabel Pedreira.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 03/06/1996

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais, logo deliberación do Consello da Xunta de Galicia na súa reunión do día trinta de maio de mil novecentos noventa e seis,
Nomeo a María Reyes Carabel Pedreira delegada provincial da Consellería de Xustiza, Interior e Relacións Laborais en A Coruña.
Santiago de Compostela, trinta de maio de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
3775
DECRETO 204/1996, do 30 de maio, polo que se dispón que cese, Fernando Rodríguez Corcoba como delegado provincial da Consellería de Xustiza, Interior e Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 03/06/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trinta de maio de mil novecentos noventa e seis,
DISPOÑO:
Que cese, por pasar a outro destino, Fernando Rodríguez Corcoba, como delegado provincial da Consellería de Xustiza, Interior e Relacións Laborais, agradecéndolle os servicios prestados.
Santiago de Compostela, trinta de maio de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
4192
ORDE do 4 de xuño de 1996 pola que se establece a veda do polbo en determinadas zonas do litoral galego.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 06/06/1996

A recuperación dos recursos pesqueiros é a base fundamental sobre a que se debe construír unha
política pesqueira. Existen diversas formas de recupera-los recursos, pero no momento actual cómpre adoptar solucións que garantan o mantemento do emprego no mar e aseguren as vendas dos seus traballadores. Neste sentido, a realización de paros biolóxicos no seu momento permitiu unha recuperación dos recursos afectados, sen reduci-la capacidade das flotas implicadas e mantendo un nivel de renda dos mariñeiros.
Os estudios biolóxicos e a experiencia do sector confirman que cara ó final da primavera e o comezo do verán, abunda extraordinariamente o polbo de pequeno tamaño, o que leva a que este se pesque en grandes cantidades, co conseguinte prexuízo para os recursos.
Por esta razón parece aconsellable realizar en determinadas zonas unha veda enfocada a esta especie, co fin de acadar unha recuperación das súas poboacións que permita un aumento dos tamaños de captura, o que redundará nunha mellora dos prezos ó pescador.
Por todo o exposto e por petición do sector,
DISPOÑO:
Artigo 1º
Prohíbense as capturas do polbo (Octopus vulgaris) con calquera arte, así como o uso das artes de nasa de polbo, espello e raña nas zonas que se relacionan no anexo da presente orde, desde o 7 ó 28 de xuño (ambos inclusive) do presente ano.
Disposición derradeira
Autorízase o director xeral de Marisqueo e Acuicultura a adoptar tódalas medidas necesarias para o desenvolvemento da presente orde, que entrará en vigor o día seguinte da súa publicación no Diario Oficial de Galicia.
Santiago de Compostela, 4 de xuño de 1996.
Juan Caamaño Cebreiro
Conselleiro de Pesca, Marisqueo e Acuicultura
ANEXO
ZONAS VEDADAS PARA A EXTRACCIÓN DO POLBO
-Desde o paralelo que pasa por punta dos Picos (A Guarda) ata o paralelo que pasa por punta Besugueiros (Salvora) e o sureste da liña que une punta Cabío coa illa de Sálvora.
2802
ORDE do 9 de maio de 1996, pola que se aproban determinados modelos ós que se refire o regulamento de desenvolvemento lexislativo do capítulo IV da Lei 8/1993, reguladora da administración hidráulica, relativo ó canon de saneamento.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/06/1996

Polo Decreto 27/1996, do 25 de xaneiro, apróbase o Regulamento de desenvolvemento lexislativo do capítulo IV da Lei 8/1993, reguladora da administración hidráulica, relativo ó canon de saneamento.
Na disposición derradeira terceira do devandito regulamento facúltase o conselleiro de Política Territorial, Obras Públicas e Vivenda para dicta-las normas necesarias para o seu desenvolvemento, na súa virtude,
DISPOÑO:
Artigo único.-Apróbanse os modelos a que fan referencia os artigos 17.1º, 2º, 3º, 4º e 5º do regulamento de desenvolvemento lexislativo do capítulo IV da Lei 8/1993, reguladora da administración hidráulica, relativo ó canon de saneamento que figuran como anexos I, II, III, IV, V, VI, VII desta orde:
-Anexo I: «Modelo de autoliquidación».
-Anexo II: «Modelo de resumo anual».
-Anexo III: «Modelo de regularización de autoliquidacións».
-Anexo IV: «Modelo de declaración de facturación».
-Anexo V: «Modelo de xustificación de recibos non pagos».
-Anexo VI: «Modelo de relación de pagamentos de cantidades xustificadas».
-Anexo VII: «Modelo de liquidación da débeda líquida».
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 9 de maio de 1996.
José Cuíña Crespo
Conselleiro de Política Territorial, Obras Públicas e Vivenda
3918
DECRETO 207/1996, do 24 de maio, polo que se acepta a cesión a título gratuíto dun inmoble sito na avenida de Benito Vigo, 51, termo municipal da Estrada (Pontevedra), feita a favor da Comunidade Autónoma de Galicia para sede dos xulgados na antedita vila.
CONSELLERÍA DE ECONOMÍA E FACENDA — III. OUTRAS DISPOSICIÓNS — 04/06/1996

O Pleno da Corporación municipal da Estrada, en sesión celebrada o 12 de abril de 1996, acordou a cesión á Comunidade Autónoma de Galicia do inmoble sito na avenida de Benito Vigo, 51, da Estrada para sede de xulgados na antedita vila.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu Regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma Lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da Consellería de Economía e Facenda, feita nos termos nos que o Concello da Estrada acordou a cesión, logo de deliberación do Consello da Xunta de Galicia na súa reunión do día vintecatro de maio de mil novecentos noventa e seis,
DISPOÑO:
Artigo 1º
Acéptase a cesión gratuíta do inmoble, pertencente ó concello da Estrada (Pontevedra), sito na avenida de Benito Vigo, 51, termo municipal da Estrada.
O inmoble atópase inscrito no Rexistro da Propiedade da Estrada, no tomo 524 do arquivo, libro 415 do concello da Estrada, folio 40, predio nº 57.129, inscrición 2ª.
Artigo 2º
O inmoble cedido destínase a sede de xulgados.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, vintecatro de maio de mil novecentos noventa e seis.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
9604107
RESOLUCIÓN do 13 de maio de 1996, da Secretaría Xeral para o Deporte, pola que se emprazan as partes interesadas no recurso contencioso administrativo 01/0000539/1996, interposto polo Real Club Deportivo de A Coruña.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/06/1996

Con data 18 de abril de 1996, o Comité Galego de Disciplina Deportiva recibe da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo nº 01/0000539/1996 interposto polo recorrente contra resolución do recurso nº 322 do Comité Galego de Disciplina Deportiva do 2 de febreiro de 1996, sobre cambio de residencia deportiva de futbolista.
En consecuencia esta secretaría xeral acordou nesta data e de conformdiade co disposto no artigo 64 da Lei reguladora da xurisdicción contenciosa-administrativa modificada pola Lei 10/1992, do 30 de abril, a remisión do expediente administrativo á referida sala. O que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 13 de maio de 1996.
Eduardo Lamas Sánchez
Secretario xeral para o Deporte
3837
RESOLUCIÓN do 24 de maio de 1996 pola que se fai público o acordo do Parlamento de Galicia relativo á elección dun membro do Consello Asesor da Compañía de Radio-Televisión Española en Galicia.
PARLAMENTO DE GALICIA — II. AUTORIDADES E PERSOAL — 05/06/1996

O Pleno do Parlamento de Galicia, na súa sesión do día 21 de maio de 1996, acordou elixir, en cumprimento do disposto no artigo 8.2º da Lei 10/1983, do 9 de decembro, por unanimidade, membro do Consello Asesor de RTVE en Galicia (para cubri-la vacante de José Manuel Chapela Seijo) a José Antonio Gestido Carballo.
O que se publica para os efectos establecidos no artigo 8 e disposición transitoria primeira da referida lei.
Santiago de Compostela, 24 de maio de 1996.
Victorino Núñez Rodríguez
Presidente do Parlamento de Galicia
4212
RESOLUCIÓN do 8 de xaneiro de 1996 pola que se amplia o prazo de inscrición e a data de comezo do II curso de xestión medioambiental.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 16/01/1996

Co propósito de facilitarlles ós interesados a súa inscripción no II curso superior teórico-práctico de xestión mediambiental, anunciada a súa convocatoria no DOG nº 5 do día 8 do mes actual, faise público que se prorroga ata o próximo 12 de febreiro o prazo para a formalización das matriculacións na citada actividade, que comezará na Escola Galega de Administración Pública na data que, dentro do primeiro trimestre deste ano, se lles notificará oportunamente ós aspirantes admitidos.
Santiago de Compostela, 8 de xaneiro de 1996.
Jaime Rodríguez-Arana Muñoz
Director da Escola Galega de Administración Pública
80
RESOLUCIÓN do 2 de xaneiro de 1996 pola que se convoca unha xornada de estudio sobre presente e futuro do estado de benestar.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 16/01/1996

Dentro do plan de actividades da EGAP para 1996, figura a celebración dunha xornada de estudio sobre Presente e futuro do estado de benestar.
1.-Obxecto.
O día 8 de febreiro de 1996 terá lugar, no salón de actos da facultade de Ciencias Económicas da Universidade da Coruña, unha xornada de estudio sobre Presente e futuro do estado de benestar, que se realizará en colaboración coa Universidade da Coruña.
2.-Obxectivos.
Reflexionar sobre os principais temas actuais do estado de benestar e os máis acuciantes problemas do seu futuro, desde unha posición esencialmente crítica e unha perspectiva eminentemente económica e sociolóxica.
3.-Contido.
-A política social na Unión Europea e os límites do estado de benestar.
-O estado de benestar e a posibilidade de elixir.
-A economía do estado de benestar.
-A política social en España.
4.-Destinatarios.
Persoal ó servicio de calquera das administracións públicas galegas, e interesados en xeral.
5.-Desenvolvemento e duración.
As xornadas abriranse o xoves, día 8 de febreiro, ás 10 horas, e rematará, ás 18.30 h. dese mesmo día.
6.-Inscrición.
-Prazo: remata o martes, día 6 de febreiro de 1996.
-Lugar de presentación: no rexistro xeral da EGAP (polígono das Fontiñas, rúa de Madrid, 2-4 - 15703, Santiago de Compostela). Tfno. 57 08 00. Telefax nº 57 15 40.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán de quedaren prazas baleiras, coa condición de que se cumpran os requisitos xerais antes indicados.
A partir do 7 de febreiro, os peticionarios poderán obter confirmación da súa posible admisión, chamando por teléfono en días laborables, de 11,30 a 14.45 horas, ó seguinte número: (981) 57 08 00 (ext. 229), ou ben consultando a lista de admitidos que se expoñerá no taboleiro de anuncios da EGAP 24 horas despois do remate do prazo de presentación de solicitudes.
7.-Certificación de asistencia.
Entregaráselles ó remate desta xornada a aqueles asistentes que concorresen asiduamente a ela, e expresarase neste documento a natureza da actividade e a data da súa realización.
Santiago de Compostela, 2 de xaneiro de 1996.
Xaime Rodríguez-Arana Muñoz
Director da Escola Galega de Administración Pública
0167
CORRECCIÓN de erros.-Resolución do 28 de novembro de 1995, da Dirección Xeral de Relacións Laborais, pola que se lles dá publicidade ás festas laborais de carácter local para o ano 1996 correspondentes ós concellos das catro provincias da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/01/1996

Advertidos erros na propostas de festas laborais de carácter local de diversos concellos e realizada -a petición dos respectivos concellos- a oportuna rectificación polas correspondente delegacións provinciais, cómpre face-la pertinente corrección na antedita resolución, publicada no DOG número: 235, do 11 de decembro de 1995, así:
-Na páxina 9.278, no anexo I, calendario laboral, provincia: A Coruña, onde di: «78. Santa Comba: 20 de febreiro, martes de Entroido; 29 de xuño, San Pedro»; debe dicir: «78. Santa Comba: 20 de febreiro, martes de Entroido; 1 de xullo, San Pedro».
-Na páxina 9.279, no anexo II, calendario laboral, provincia. Lugo, onde di: «54. Samos: 9 de xaneiro e 8 de xullo»; debe dicir: «54. Samos: 9 de xaneiro e 15 de xullo».
-Na páxina 9.280, no anexo III, calendario laboral, provincia: Ourense, onde di: «53. Padrenda: 24 de xullo, San Xoán; 16 de setembro, San Cibrao»; debe dicir: «53. Padrenda: 24 de xuño, San Xoán; 16 de setembro, San Cibrao».
-Na páxina 9.281, no anexo IV, calendario laboral, provincia: Pontevedra, onde di: «3. Baiona: 1 de marzo, arribada Carabela Pinta; 20 de xullo, Santa Liberata»; debe dicir: «3. Baiona: 8 de marzo, arribada Carabela Pinta; 20 de xullo, Santa Liberata».
Santiago de Compostela, 9 de xaneiro de 1996.
0070
RESOLUCIÓN do 16 de novembro de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente número 2807 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 08/01/1996

Visto o expediente incoado na sección de industria desta delegación provincial por petición de Barras Eléctricas Galaico-Asturianas, S.A. (BEGASA), con domicilio en rúa Cidade de Viveiro, 4-1º, Lugo, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre
expropiación forzosa e sancións en materia de instalacións eléctricas, e conforme o disposto no Real decreto 2634/1980, do 31 de xullo, sobre transferencia de competencia da Administración do Estado á Xunta de Galicia en materia de industria, esta delegación provincial resolveu,
Autorizar a instalación eléctrica que ten como características principais as seguintes:
Liña de media tensión a 20 kV, en conductor LA-30, en apoios de formigón vibrado e torres metálicas, cunha lonxitude de 730 metros, con orixe na L.M.T. Rábade-Vilalba e entroncamento coa L.M.T. a Vila e remate no C.T. de Montecelo. Centro de transformación de 50 kVA 20.000/380-220 V, con torre metálica, para mellora do servicio eléctrico en Montecelo, parroquia de Felmil, no concello de Begonte.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación, do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2617/1966, do 20 de outubro.
Lugo, 16 de novembro de 1995.
Jesús Bendaña Suárez
Delegado provincial de Lugo
95-8178
RESOLUCIÓN do 15 de novembro de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente número 4328 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 08/01/1996

Visto o expediente incoado na sección de industria desta delegación provincial por petición de Barras Eléctricas Galaico-Asturianas, S.A. (BEGASA), con
domicilio en rúa Cidade de Viveiro, 4-1º, Lugo, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2634/1980, do 31 de xullo, sobre transferencia de competencia da Administración do Estado á Xunta de Galicia en materia de industria, esta delegación provincial resolveu,
Autorizar a instalación eléctrica que ten como características principais as seguintes:
Liñas de media tensión a 20 kV, en conductores LA-30 de 31,1 mm de sección, sobre apoios de formigón ou torres metálicas, segundo a RU-6704A, cunha lonxitude de 1.425 metros a L.M.T. Deriv. ó C.T. Casasnovas e de 15 metros a L.M.T. Deriv. ó C.T. Igrexa. Dous centros de transformación de 50 KVA 20.000/380-220 V, sobre torre metálica ó remate da L.M.T. Rede de baixa tensión en conductores R.Z.-95-50-25, tensado sobre apoios de formigón ou grampados sobre fachadas, para mellora do servicio eléctrico en Casasnovas, Revouta e Igrexa, no concello de Vilalba.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación, do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2617/1966, do 20 de outubro.
Lugo, 15 de novembro de 1995.
Jesús Bendaña Suárez
Delegado provincial de Lugo
95-08060
RESOLUCIÓN do 23 de novembro de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente número 4169 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 08/01/1996

Visto o expediente incoado nesta delegación provincial por instancia de Pacardar Noroeste, S.A., con domicilio en r/ Brasil, 56, Vigo (Pontevedra), en solicitude de autorización para instalar L.M.T. e C.T. para a fábrica de pezas de formigón en Outeiro de Rei, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Pacardar Noroeste, S.A., a instalación de liña de media tensión aérea a 20 kV, con conductor LA-56, con apoios de formigón e unha lonxitude de 461 metros. Centro de transformación tipo
intemperie de 75 kVA 20.000/380-220 V ±5%, para subministración de enerxía eléctrica á fábrica de pezas de formigón en Outeiro de Rei.
Esta autorización non supón a aprobación do proxecto.
Lugo, 23 de novembro 1995.
Jesús Bendaña Suárez
Delegado provincial de Lugo
8495
ORDE do 4 de decembro de 1995 pola que se regula a tarxeta acreditativa do persoal da Inspección de Servicios Sociais.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 02/01/1996

O Decreto 175/1995, do 16 de xuño, sobre inspección e réxime sancionador, en desenvolvemento da Lei 4/1993, do 14 de abril, de servicios sociais, establece no seu artigo 8 a existencia dun documento oficial que acredite a personalidade dos inspectores de servicios sociais.
Por todo o ante dito e facendo uso das facultades que me confiren os artigos 34 e 38 da Lei 1/1983, do 22 de febreiro reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º.-Acreditación.
1. Os inspectores de servicios sociais acreditarán a súa personalidade no desenvolvemento das funcións inspectoras establecidas no Decreto 175/1995, do 16 de xuño, polo que se desenvolve a Lei 4/1993, do 14 de abril, de servicios sociais no relativo á inspección e réxime sancionador e demais disposicións vixentes na materia.
Artigo 2º.-Tarxetas de acreditación.
1. As tarxetas de acreditación do persoal da Inspección de Servicios Sociais serán expedidas pola
Dirección Xeral de Servicios Sociais, con indicación da data da súa emisión. As ditas tarxetas renovaranse como mínimo cada cinco anos.
2. O anverso da tarxeta estará encabezado polo anagrama da Xunta de Galicia e figurará a mención da Dirección Xeral de Servicios Sociais, con expresión do nome, DNI, así como unha fotografía deste. O reverso da tarxeta incluirá unha referencia ó artigo 70 da Lei 4/1993 de servicios sociais e ó artigo 8 do Decreto 175/1995, do 16 de xuño, relativo a inspección e réxime sancionador.
Artigo 3º.-Solicitude.
O persoal inspector de servicios sociais tramitará a solicitude de tarxeta a través do Servicio de Inspección da Dirección Xeral de Servicios Sociais.
Artigo 4º.-Rexistro.
No Servicio de Inspección da Dirección Xeral de Servicios Sociais levarase o rexistro correspondente ós inspectores de servicios sociais nos que figurarán os datos identificativos destes e a data de expedición da tarxeta.
Disposición transitoria
No prazo de 30 días a partir da entrada en vigor da presente orde a Dirección Xeral de Servicios Sociais expedirá as tarxetas correspondentes ó seu persoal inspector.
Os documentos acreditativos da personalidade dos inspectores que se veñan utilizando na actualidade continuarán vixentes ata o momento da emisión da nova tarxeta.
Disposicións derradeiras
Primeira.-Facúltase o director xeral de Servicios Sociais para adopta-las medidas necesarias para o desenvolvemento e execución do establecido na presente orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de decembro de 1995.
José Manuel Romay Beccaría
Conselleiro de Sanidade e Servicios Sociais
8277
ORDE do 18 de decembro de 1995 pola que se aproba o contido do IX, X, XI, XII e XIII cursos para a obtención do diploma de directivo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/01/1996

Vista a proposta do director da EGAP e en virtude do previsto no artigo 8º do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13-1-1995), polo que se regula o diploma de directivo, dispoño aproba-lo contido do programa que se deberá impartir na IX, X, XI, XII e XIII edición do curso para a obtención do diploma de directivo, segundo figura no anexo desta orde.
Santiago de Compostela, 18 decembro de 1995.
Dositeo Rodríguez Rodríguez
Conselleiro da Presidencia e Administración Pública
ANEXO
Módulo I: a función directiva na Administración pública.
-As especifidades da xestión pública.
-O enfoque «management» na Administración pública.
-O traballo directivo: natureza.
-Os «roles» directivos.
Módulo II: seminario de habilidades directivas.
-Negociación.
-Dirección de reunións.
Módulo III: a xestión de recursos humanos na Administración pública.
-A xestión de recursos humanos como sistema integrado.
-Planificación e dimensionamento de recursos.
-Incorporación, formación e desenvolvemento profesional.
-Promoción e avaliación do desempeño.
-A política de función pública da Xunta de Galicia.
Módulo IV: a xestión económica na Administración pública.
-O proceso orzamentario como medio de definición de programas e obxectivos.
-As técnicas de orzamentos e as súas limitacións.
-A contabilidade pública.
-O orzamento da Xunta de Galicia.
Módulo V: organización e sistemas de información.
-O deseño organizativo, parámetros e variables.
-As partes da organización.
-As configuracións organizativas, en especial, a forma divisional.
-O procedemento administrativo: racionalización de procesos.
-A nova lexislación de procedemento administrativo: aspectos de xestión.
-Arquitecturas informáticas.
-Deseño funcional e deseño técnico.
Módulo VI: dirección por obxectivos e control de xestión.
-A metodoloxía da DPO.
-Alternativas para acadar unha metodoloxía máis adaptable ós servicios públicos.
Módulo VII: xestión do cambio e modernización administrativa.
-A Administración ó servicio do público: análise das novas tendencias.
-A modernización como proceso: estratexias.
-Os contidos da modernización administrativa.
-A reforma administrativa na Xunta de Galicia.
8459
RESOLUCIÓN do 18 de outubro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 167/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 02/01/1996

Visto o expediente incoado nesta delegación provincial por instancia de Sociedade Galega do Medio Ambiente, con domicilio na Coruña no que solicita autorización para instalar unha L.M.T. e un C.T. na planta compactadora de residuos de Guixar, concello de Vigo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Sociedade Gelega do Medio Ambiente a instalación dunha L.M.T. e un C.T. na planta compactadora de residuos sólidos en Guixar, concello de Vigo.
Esta autorización non supón a aprobación do proxecto.
Pontevedra, 18 de outubro de 1995.
Ramón Álvarez Abad
Delegado provincial de Pontevedra
8327
ORDE do 21 de decembro de 1995 pola que se prorroga a vixencia da do 9 de febreiro de 1995, pola que se regula a concesión de axudas ás embarcacións, ás súas tripulacións e ós mergulladores pola súa participación en tarefas de auxilio, rescate e salvamento de persoas e embarcacións en perigo, durante o ano 1996.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 03/01/1996

A orde da Consellería de Economía e Facenda do 2 de xuño de 1986 regula a tramitación anticipada de expedientes de gasto e dispón, no seu artigo 1, apartado 1.1, que os expedientes de gasto imputables ós capítulos IV, VI e VII poderán iniciarse no exercicio orzamentario inmediatamente anterior a aquel no que se vai materializa-la contraprestación, sempre que exista crédito adecuado e suficiente no proxecto de orzamentos xerais da Comunidade Autónoma que se someta a aprobación do Parlamento de Galicia, unha vez que ese proxecto estea aprobado polo Consello da Xunta, e que corresponda ó exercicio orzamentario no que se vai materializa-la contraprestación.
No DOG nº 40, do 27 de febreiro de 1995, publícase a Orde do 9 de febreiro de 1995, pola que se regula a concesión de axudas para o ano 1995 ás embarcacións, ás súas tripulacións e ós mergulladores pola súa participación en tarefas de auxilio, rescate e salvamento de persoas e embarcacións en perigo.
Como é necesario continuar na mesma liña de apoio a este tipo de accións, polas facultades que me foron conferidas,
DISPOÑO:
Artigo 1º.
Prorrógase a vixencia da orde do 9 de febreiro de 1995, pola que se regula a concesión de axudas ás embarcacións, ás súas tripulacións e ós mergulladores pola súa participación en tarefas de auxilio, rescate e salvamento de persoas e embarcacións en perigo, durante o ano 1996.
As axudas concederanse con cargo á aplicación orzamentaria 12.03.612B.470.0 do proxecto de orzamentos xerais da Comunidade Autónoma para 1996, aprobado polo Consello da Xunta na súa reunión do 13 de outubro de 1995.
Artigo 2º.
As solicitudes presentaranse de acordo co modelo de solicitude que como anexo I se publica con esta orde, xunto coa documentación que se esixe na orde que se prorroga.
Artigo 3º.
O prazo de presentación rematará o 30 de setembro de 1996.
Disposición transitoria
Tódolos actos de trámite dictados nos expedientes de gastos regulados por esta orde entenderanse condicionados a que, ó dictarse o acordo de compromiso de gasto, subsistan as mesmas circunstancias de feito e dereito existentes no momento no que foron producidos aqueles actos.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 21 de decembro de 1995.
Juan Caamaño Cebreiro
Conselleiro de Pesca, Marisqueo y Acuicultura
95-
ORDE do 22 de decembro de 1995 pola que se prorroga a vixencia da do 10 de febreiro de 1995 pola que se regulan as axudas financeiras ás asociacións e organizacións empresariais pesqueiras e marisqueiras.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 03/01/1996

A orde da Consellería de Economía e Facenda do 2 de xuño de 1986 regula a tramitación anticipada de expedientes de gasto e dispón, no seu artigo 1, apartado 1.1, que os expedientes de gasto imputables ós capítulos IV, VI e VII poderán iniciarse no exercicio orzamentario inmediatamente anterior a aquel no que se vai materializa-la contraprestación, sempre que exista crédito adecuado e suficiente no proxecto de orzamentos xerais da Comunidade Autónoma que se someta a aprobación do Parlamento de Galicia, unha vez que ese proxecto estea aprobado polo Consello da Xunta de Galicia, e que corresponda ó exercicio orzamentario no que se vai materializa-la contraprestación.
No DOG nº 66, do 4 de abril de 1995, publícase a Orde do 21 de febreiro de 1995 pola que se regulan as axudas financeiras ás asociacións e organizacións empresariais pesqueiras e marisqueiras.
Como é necesario continuar na mesma liña de apoio a este tipo de accións, polas facultades que me foron conferidas,
DISPOÑO:
Artigo 1º
Prorrógase a vixencia da Orde do 21 de febreiro de 1995 pola que se regulan as axudas financeiras ás asociacións e organizacións empresariais pesqueiras e marisqueiras.
As axudas concederanse con cargo á aplicación orzamentaria 12.03.615B.770.0 do proxecto de orzamentos xerais da Comunidade Autónoma para 1996, aprobado polo Consello da Xunta de Galicia na súa reunión do día trece de outubro de mil novecentos noventa e cinco.
Artigo 2º
As solicitudes presentaranse de acordo co modelo de solicitude que como anexo I se publica con esta orde, xunto coa documentación que se esixe na orde que se prorroga.
Artigo 3º
O prazo de presentación de solicitudes rematará ós sesenta días naturais contados a partir da entrada en vigor desta orde.
Disposición transitoria
Tódolos actos de trámite dictados nos expedientes de gastos regulados por esta orde entenderanse condicionados a que, ó dictarse o acordo de compromiso de gasto, subsistan as mesmas circunstancias de feito e de dereito existentes no momento que foron producidos aqueles actos.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 22 de decembro de 1995.
Juan Caamaño Cebreiro
Conselleiro de Pesca, Marisqueo y Acuicultura
9507147
CORRECCIÓN de erros.-Orde do 8 de novembro de 1995 pola que se adxudican axudas económicas para o curso 1995-1996 a unidades que escolaricen alumnos de educación infantil de 4 e 5 anos en centros docentes privados.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/01/1996

Advertidos erros na devandita orde, publicada no DOG nº 228, do martes 28 de novembro, cómpre face-las oportunas correccións:
-No anexo que se cita, onde di:
«PROVINCIA: A CORUÑA.
Ayala        Santa Icia Narón  2
Jaime Balmes    Noia    Noia   2
PROVINCIA: OURENSE.
Padre Feijoo Zorelle Ourense Ourense 1»,
Debe dicir:
«PROVINCIA: A CORUÑA.
Ayala        Santa Icia Narón  1
Jaime Balmes    Noia    Noia   3
PROVINCIA: OURENSE.
Padre Feijoo Zorelle Ourense Ourense 2».
8534
RESOLUCIÓN do 7 de decembro de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas nos recursos contencioso-administrativos números 02/5295/95, 02/5288/95 e 5111/95, interpostos respectivamente por Marcial Perianes Rodríguez, Dong-Kyu Lee e Jorge Víctor Gil Carnicer.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/01/1996

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación cos recursos contencioso-administrativos números 5295/95, 5288/95 e 5111/95, interpostos respectivamente por Marcial Perianes Rodríguez, Dong-Kyu Lee e Jorge Víctor Gil Carnicer contra resolución da Consellería de Política Territorial, Obras Públicas e Vivenda do 20-4-1995, sobre aprobación definitiva modificación puntual do PXOU de Ourense en zonas 7 e 8 do SU-27.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 7 de decembro de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
9508451
ORDE do 19 de decembro de 1995 pola que se designan tres vocais da comisión de selección dos participantes nos cursos para a obtención do diploma de directivo convocados mediante Resolución do 18 de decembro de 1995.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/01/1996

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13-1-1995) polo que se regula o diploma de directivo, establece que a comisión que efectúa a selección dos aspirantes que soliciten participar no curso para a obtención do citado diploma estará integrada, entre outros membros, por tres vocais designados polo conselleiro da Presidencia e Administración Pública. En virtude do anterior,
DISPOÑO:
Artigo único.-Designar vocais da comisión que levará a cabo a selección dos participantes nos cinco cursos para a obtención do diploma de directivo convocados mediante Resolución do 18 de decembro de 1995 ás seguintes persoas:
-Joaquín López-Rúa Soler, director xeral da Función Pública da Xunta de Galicia.
-Jaime Bouzada Romero, inspector xeral de Servicios da Xunta de Galicia.
-Rafael Urtasun Amann, director xeral-xefe da Asesoría Xurídica da Xunta de Galicia.
Santiago de Compostela, 19 de decembro de 1995.
Dositeo Rodríguez Rodríguez
Conselleiro da Presidencia e Administración Pública
95-8467